7. évfolyam

Órakeret: 36 óra

Az éves óraszám felosztása:

Isten-én témakör	5
Én témakör	7
Emberi kapcsolataim témakör	4
Egyház témakör	7
Társadalom témakör	2
Teremtett világ és tárgyi környezet témakör	6
Világvallások, vallási jelenségek témakör	2
Összefoglalás, számonkérés	3

Tematikai egység	Isten-én	Órakeret 5 óra
Előzetes tudás	Ismer számos Ó- és Újszövetségi történetet, amelyekre a hitvallások épülnek. Használni tudja a Bibliát, találkozott a különböző evangéliumokkal.
Tematikai egység nevelési-fejlesztési céljai	Legyen tisztában a tanuló azzal, hogy Jézus Krisztusról sok különböző beszámolót ismerünk, a Szentírás beszámolói azonban mind Isten Fiát mutatják meg nekünk. Lássa az egyetemes hitvallások hangsúlyait, és ismerje föl a személyes hitvallás fontosságát.
Témák, fejlesztési követelmények Kinek valljuk Jézust? Hogyan számolnak be róla az evangélisták? Mit tud János, amit a többiek nem? Milyen az Istennel élt élet?	Kapcsolódási pontok Magyar nyelv és irodalom a témához kötődő versek Történelem források tartalmi egybevetése
Kulcsfogalmak kinyilatkoztatás, hitvallás, evangélium, szinoptikusok

Tematikai egység	Én	Órakeret 7 óra
Előzetes tudás	Tapasztalata van arról, hogy az embernek feladatai vannak a minket körülvevő világban és hatni tudunk a környezetünkre. Ismeri a teljesítmények világát, az elfogadtatás logikáit.
Tematikai egység nevelési-fejlesztési céljai	Érezze meg a tanuló az önkéntesség, a belső indítékok erejét. Legyen kész arra, hogy a világ eseményeit más és más aspektusokból vizsgálja. Vizsgálja meg az igazodás, hasonulás és különválás egyensúlyát egyéniségében. Legyen nyitott tévedéseinek kezelésére. Tudjon szembeszállni kísértéseivel. Fedezze fel képességeit és adottságait.
Témák, fejlesztési követelmények A külső parancsok és a belső indítékok hatásai. Jézus egy másféle látásra hívja az embert, melyben az események mélységét fedezheti fel. Hogy álljak ellent a kísértésnek? Mit kaptam, és mivé legyek?	Kapcsolódási pontok Történelem Egyháztörténeti események
Kulcsfogalmak látás, egyéniség, adottságok, kísértések

Tematikai egység	Emberi kapcsolataim	Órakeret 4 óra
Előzetes tudás	A tanulók ismerik a közösségi élet logikáit, az alá- és fölérendeltség, az elfogadtatás és kirekesztés logikáit. Ismerik a tűrhetetlenség szintjeit, tudják, hogy lehet közösségileg is változásokat létrehozni, vitázni és harcolni. Ismerik a közösségtől való távolmaradás formáit, valamint a jó szándékú cselekvés lehetőségeit.
Tematikai egység nevelési-fejlesztési céljai	Erősödjön a tanulók ragaszkodása az igazsághoz. Tanulják meg annak határait, hogy egy közösségben hogy lehet változásokat létrehozni, mik a változtatás határai és veszélyei.
Témák, fejlesztési követelmények Milyen vagyok én? Keresztény alapok: emberkép, teremtettség. A másokhoz való hasonulás a jó út-e, vagy éppen a különbözőség? Hogy tudok élni más kultúrákkal?	Kapcsolódási pontok Magyar nyelv és irodalom Kultúrák különbözősége
Kulcsfogalmak külső és belső tulajdonságok, közösségi élet

Tematikai egység	Egyház	Órakeret 7 óra
Előzetes tudás	Segítséggel képes különböző korok eseményeit egymáshoz viszonyítva időben elhelyezni. Képes feltevéseket megfogalmazni a történelmi személyiségek cselekedeteinek, viselkedésének mozgatórugóiról. Felismer ok-okozati összefüggéseket, képes érvelni elképzelése mellett.
Tematikai egység nevelési-fejlesztési céljai	Ismerje föl, hogy az egyház történetének eseményei visszatérően alapvető életkérdéseket vetnek föl, amelyek a mai világban is aktuálisak. Értse meg Luther Márton fellépésének fő mozgatórugóit és tanításának központi gondolatait.
Témák, fejlesztési követelmények Luther és a reformáció – története, teológiai kérdései, jelentősége. Lehet ezen a földön Isten akarata szerint élni? Lehet ezt másoktól elvárni, másokra rákényszeríteni? Mi az egyház feladata a világban? Milyen lesz az egyház élete, ha része a hatalomnak? Hiszek a magam módján?	Kapcsolódási pontok Történelem ok-okozati összefüggések megfigyelése
Kulcsfogalmak reformáció, bűnbocsánat, 95 tétel, Wormsi birodalmi gyűlés, Melanchthon, keresztényüldözés, ősegyház, vagyonközösség, Civitate Dei, Konstantinusz, Vatikán, egyházszakadás, tanítások tisztázása, dogmák alakulása

Tematikai egység	Társadalom	Órakeret 2 óra
Előzetes tudás	Személyes tapasztalatból és a környezetét szemlélve is találkozik a tanuló a kirekesztettséggel, a kirekesztéssel, a bűnös és a kívülálló megbélyegzésével. Látja a teljesítmények meghatározó szerepét. Érzékeli a sodródás veszélyeit. Érzéseit, tapasztalatait képes megfogalmazni, közösségben gondolkodni róla.
Tematikai egység nevelési-fejlesztési céljai	Ismerje föl a tanuló Jézus nyitottságát. Fedezze fel a jézusi logika társadalomformáló erejét, és fedezze fel az ezzel szemben megjelenő önös hatalmi érdekek kárhozatosságát.
Témák, fejlesztési követelmények Hogyan lehet együtt élni másokkal? Hogy igazodjunk a korszellemhez? Szellemi és hatalmi trendek.	Kapcsolódási pontok Történelem nemzet, haza
Kulcsfogalmak Jézusi indulat, irgalom, megbocsátás

Tematikai egység	Teremtett világ és tárgyi környezet	Órakeret 6 óra
Előzetes tudás	A tanulók ismerik koruk jellemzőit: a divatot, a társadalmi sajátosságokat, nemzedékük stílusát.
Tematikai egység nevelési-fejlesztési céljai	Értse meg a tanuló, hogy életünk Isten kezében van. Ismerje föl, hogy az örökkévalósághoz való kötődésünk nagyban befolyásolja cselekedeteinket. Fedezze fel egyéni felelősségét a világ sorsával kapcsolatban és feladatait közvetlen környezetének megőrzésében.
Témák, fejlesztési követelmények Mennyiben sodorhat el minket a korszellem? Mi a kereszténység mondanivalója a világ számára? Van-e egyáltalán esélye még Isten akaratának a világban?	Kapcsolódási pontok Vizuális kultúra divat, kultúra
Kulcsfogalmak korszellem, mondanivalónk a világnak

Tematikai egység	Világvallások, vallási jelenségek	Órakeret 2 óra
Előzetes tudás	Környezetében találkozik különböző társadalmi és etikai szemléletű emberekkel és közösségekkel.
Tematikai egység nevelési-fejlesztési céljai	Fedezze fel a tanuló a vallási jelenségek megjelenését. Tudja elkülöníteni a hatalmi, politikai szándékokat a valóban vallási tartalommal megjelenő törekvésektől.
Témák, fejlesztési követelmények Hol a helye a vallásosságnak? Mit jelent egyáltalán vallásosnak lenni?	Kapcsolódási pontok Földrajz vallásföldrajz
Kulcsfogalmak vallásosság, transzcendencia

Témák és hozzájuk tartozó bibliai részletek az éves feldolgozás sorrendjében:

Témakör	Téma	Bibliai alap
Isten-én	Kinyilatkoztatás	Jézusban Isten mutatkozik meg – Jn 14,6-9 Isten mindenkinek megmutatja magát – Rm 1,19-20
Péter apostol, Péter vallástétele
A hitvallás	Isten nem bálvány – Jer 10,1-6 A mi hitvallásunk – Fil 2,6-11
Én	Pál apostol
Milyen az Istennel élt élet? – életünk hitvallása	Szolgaság-fiúság – Rm 8,15 Beavatottság – Jn 15,12-17
Szinoptikusok
Életünk élményei	Tanúvá lenni – Jn 3,11
Teremtett világ	János evangéliuma
Látó élet	Másféle látás – Jn 20,29b
Isten-én	Üldözések, vértanúk
Meddig megyek el a hitvallásomban?	Megérteni a mártírságot – ApCsel 7, 54-60
Teremtett világ	Apológia és tévtanítások
Hathat-e rám a korszellem?	Szellemi hatásoknak kitett kereszténység – 2Tim 4,1-5
Összefoglalás
Emberi kapcsolataim	Konstantinuszi korszak
Lehetek-e hitvalló, ha mindenki hitvalló?	A kereszténység mindig lehet hitvalló – Mt 5,13-16
Én	Augusztinusz
Létezik-e teljesítménynélküliség?	Lk 19,1-10
Társadalom	Pápaság, a nagy egyházszakadás
Hogyan élhetünk együtt másféle emberekkel?	Jézus nem egyetlen kultúráé – Gal 3,26-29
Egyház	Reformáció 1. (Luther élete a „toronyélményig”)
Meg szabad tagadni az engedelmességet?	Istennek kell inkább engedelmeskedni – ApCsel 5,17-32
Reformáció 2. (95 tételtől Wormsig)
Mit tegyek a másféle igazsággal?	Szeretetben – Gal 5,13-15
A magyar reformáció (arcképcsarnok)
Érted, amit mondok?	Megérteni Istent – ApCsel 2,11
Ellenreformáció, türelmi rendelet
Összefoglalás
Én	Kihasználom-e azt, amit kaptam?	Adottságaink – Lk 12,48b
Emberi kapcsolataim	20. századi háborúk és teológiai válaszok
Van-e esélyem jól dönteni?	Felülről születni – Jn 3,1-8
Világvallások	A pártállami idők
Lehet, hogy Isten meghalt?	Isten nélküli világ – Rm 1,18-32
Teremtett világ	Mai evangélikusok (gyülekezettörténet)
Van-e mondanivalónk a mának?	Ami megmarad – 1Kor 13,8-13
Összefoglalás

Minimum-követelmények

Tudja bemutatni Péter és Pál apostolt, s legalább egy-egy hozzájuk kapcsolódó történetet.

Tudja elmondani Luther életének főbb mozzanatait, elsősorban a reformáció eseményeiből.

Tudja megfogalmazni a türelmi rendelet lényegét.